Կալում Ուիլսոն

**Կալում Ուիլսոն** (, ), անգլիացի պրոֆեսիոնալ ֆուտբոլիստ։ Ներկայումս հանդես է գալիս Բորնմութի և Անգլիայի ազգային հավաքականի կազմում։ Խաղում է կենտրոնական հարձակվողի դիրքում։

## Ակումբային կարիերա
### Քովենթրի Սիթի
Ուիլսոնը Քովենթրի Սիթիի ակադեմիայի սան է։ Իր պրոֆեսիոնալ դեբյուտը նշեց 2009 թվականի օգոստոսի 12-ին՝ փոխարինման մտնելով Անգլիայի լիգայի գավաթի Հարտլփուլ Յունայթեդի դեմ խաղում։ Իր առաջին պայմանագիրը կնքեց 2010 թվականի մարտի 16-ին։ Առաջին հանդիպումը առաջնությունում անգլիացին անցկացրեց դեկտեմբերի 28-ին՝ խաղադաշտ դուրս գալով Չեմպիոնշիպի Քուինս Պարկ Ռեյնջերսի դեմ խաղում։ 2010-11 մրցաշրջանի շարունակությունը Ուիլսոնը վարձավճարով անցկացրեց Անգլիայի հինգերորդ դիվիզիոնում հանդես եկող Կեթերինգ Թաունում, որի կազմում մասնակցեց 17 հանդիպման՝ դառնալով 1 գոլի հեղինակ։ 2011 թվականի դեկտեմբերի 29-ին նա 1 ամսվա վարձավճարով միացավ Տամուորթին։ Իր առաջին և միակ գոլը ակումբի կազմում խփեց 2012 թվականի հունվարի 14-ին՝ Ռեքսհեմի դեմ խաղում։ Տամուորթի կազմում Ուիլսոնը անցկացրեց 3 հանդիպում՝ դառնալով 1 գոլի և 2 գոլային փոխանցման հեղինակ։

Իր առաջին գոլը Քովենթրի Սիթիի կազմում Ուիլսոնը խփեց 2013 թվականի մարտի 12-ին՝ Կոլչեսթեր Յունայթեդի դեմ խաղում։ Օգոստոսի 11-ին նա դուբլ ձևակերպեց Բրիստոլ Սիթիի դեմ խաղում՝ այս խաղում տալով նաև գոլային փոխանցում։ Օգոստոսի 25-ին անգլիացին 2 գոլի և 1 գոլային փոխանցման հեղինակ դարձավ Պրեստոն Նորթ Էնդի դեմ խաղում, իսկ հանդիպումն ավարտվեց 4-4 հաշվով։ Սեպտեմբերի 8-ին Ուիլսոնը դուբլ ձևակերպեց Կոլչեսթեր Յունայթեդի դեմ խաղում՝ 2-0 հաշվով հաղթանակ պարգևելով Քովենթրի Սիթիին։ 2014 թվականի մարտի 16-ին նա գոլ խփեց Պորտ Վեյլի դեմ հանդիպման ավելացված ժամանակում՝ փրկելով իր թիմին պարտությունից։ Մարտի 29-ին անգլիացին դուբլի հեղինակ դարձավ Կրու Ալեքսանդրայի դեմ խաղում։ 2013-14 մրցաշրջանում Ուիլսոնը անցկացրեց 37 հանդիպում՝ դառնալով 21 գոլի ու 6 գոլային փոխանցման հեղինակ, ընդգրկվելով առաջնության խորհրդանշական հավաքականում և ճանաչվելով Քովենթրի Սիթիի տարվա լավագույն ֆուտբոլիստ։

### Բորնմութ
2014 թվականի հուլիսի 4-ին Ուիլսոնը 4 տարվա պայմանագիր կնքեց Բորնմութի հետ։ Իր դեբյուտը նշեց օգոստոսի 9-ին՝ Հադերսֆիլդ Թաունի դեմ խաղում՝ այս խաղում դառնալով դուբլի հեղինակ։ Հոկտեմբերի 4-ին նա 2 գոլ խփեց Բոլտոն Ուոնդերերսի դեմ խաղում՝ 2-1 հաշվով հաղթանակ պարգևելով Բորնմութին։ Հոկտեմբերի 18-ին անգլիացին խփեց Չառլտոն Ատլետիկի դեմ հանդիպման միակ գնդակը։ Հոկտեմբերի 21-ին նա գոլի և գոլային փոխանցման հեղինակ դարձավ Ռեդինգի դեմ խաղում։ Հոկտեմբերին Ուիլսոնը ճանաչվեց Չեմպիոնշիպի ամսվա լավագույն ֆուտբոլիստ։ Նոյեմբերի 4-ին նա 2 գոլային փոխանցում տվեց Շեֆիլդ Ուենսդիի դեմ խաղում։ Դեկտեմբերի 13-ին անգլիացին գոլի և գոլային փոխանցման հեղինակ դարձավ Կարդիֆ Սիթիի դեմ խաղում։ 2015 թվականի փետրվարի 7-ին Ուիլսոնը դուբլ ձևակերպեց Ուիգան Ատլետիկի դեմ խաղում։ Մարտի 3-ին նա 2 գոլային փոխանցում տվեց Վուլվսի դեմ խաղում, իսկ հանդիպումն ավարտվեց 2-1 հաշվով։ Ապրիլի 6-ին Ուիլսոնը գոլի և գոլային փոխանցման հեղինակ դարձավ Բիրմինգհեմ Սիթիի դեմ խաղում՝ օգնելով իր թիմին հաղթել 4-2 հաշվով։ Իր առաջին մրցաշրջանում անգլիացին անցկացրեց 50 հանդիպում՝ դառնալով 23 գոլի ու 13 գոլային փոխանցման հեղինակ, իսկ Բորնմութը իր պատմության մեջ առաջին անգամ տեղափոխվեց Պրեմիեր Լիգա։

Իր առաջին հանդիպումը Պրեմիեր Լիգայում Ուիլսոնը անցկացրեց 2015 թվականի օգոստոսի 8-ին՝ թիմի մեկնարկային կազմում խաղադաշտ դուրս գալով Աստոն Վիլլայի դեմ խաղում։ Օգոստոսի 22-ին նա հետ-տրիկ ձևակերպեց Վեստ Հեմ Յունայթեդի դեմ խաղում՝ օգնելով Բորնմութին հաղթել 4-3 հաշվով։ Սեպտեմբերի 26-ին՝ Ստոկ Սիթիի դեմ խաղում անգլիացին ստացավ խաչաձև կապերի վնասվածք՝ բաց թողնելով 6 ամիս։ Իր առաջին մրցաշրջանում Ուիլսոնը անցկացրեց 13 հանդիպում՝ դառնալով 5 գոլի հեղինակ։

2016 թվականի հուլիսի 1-ին Ուիլսոնը 4 տարով երկարաձգեց իր պայմանագիրը Բորնմութի հետ։ Սեպտեմբերի 10-ին նա խփեց Վեստ Բրոմվիչ Ալբիոնի դեմ հանդիպման միակ գնդակը՝ 1-0 հաշվով հաղթանակ պարգևելով իր թիմին։ Հոկտեմբերի 1-ին Ուիլսոնը գոլ խփեց Ուոտֆորդի դեմ խաղում, իսկ հանդիպումն ավարտվեց 2-2 հաշվով։ Հոկտեմբերի 15-ին անգլիացին գոլի և գոլային փոխանցման հեղինակ դարձավ Հալլ Սիթիի դեմ խաղում։ 2017 թվականի փետրվարի 1-ին Ուիլսոնը կրկին ստացավ խաչաձև կապերի վնասվածք՝ բաց թողելով այդ մրցաշրջանի շարունակությունը։

2017 թվականի հոկտեմբերի 24-ին Ուիլսոնը գոլի և գոլային փոխանցման հեղինակ դարձավ Անգլիայի լիգայի գավաթի Միդլսբրոյի դեմ խաղում։ Նոյեմբերի 18-ին նա հետ-տրիկ ձևակերպեց Հադերսֆիլդ Թաունի դեմ խաղում։ Դեկտեմբերի 26-ին անգլիացին գոլ խփեց Վեստ Հեմ Յունայթեդի հանդիպման ավելացված ժամանակում՝ փրկելով Բորնմութին պարտությունից։ 2018 թվականի հունվարի 14-ին Ուիլսոնը գոլի և գոլային փոխանցման հեղինակ դարձավ Արսենալի դեմ խաղում։ Հունվարի 31-ին՝ Չելսիի դեմ խաղում անգլիացին կրկին գոլի և գոլային փոխանցման հեղինակ դարձավ, իսկ հանդիպումն ավարտվեց 3-0 հաշվով։ Մայիսի 13-ին նա գոլ խփեց Բարնլիի դեմ խաղի 90-րդ րոպեին՝ 2-1 հաշվով հաղթանակ պարգևելով իր թիմին։ 2017-18 մրցաշրջանում Ուիլսոնը անցկացրեց 31 հանդիպում՝ դառնալով 9 գոլի և 3 գոլային փոխանցման հեղինակ։

2018 թվականի հուլիսի 6-ին Ուիլսոնը երկարաձգեց իր պայմանագիրը ակումբի հետ մինչև 2022 թվականը։ Օգոստոսի 11-ին՝ Կարդիֆ Սիթիի դեմ խաղում նա դարձավ գոլի և գոլային փոխանցման հեղինակ՝ 2-0 հաշվով հաղթանակ պարգևելով Բորնմութին։ Հոկտեմբերի 6-ին Ուիլսոնը կրկին դարձավ գոլի և գոլային փոխանցման հեղինակ Ուոտֆորդի դեմ խաղում։ Հոկտեմբերի 27-ին նա դուբլ ձևակերպեց Ֆուլհեմի դեմ խաղում։ Դեկտեմբերի 4-ին անգլիացին գոլի և գոլային փոխանցման հեղինակ դարձավ Հադերսֆիլդ Թաունի դեմ խաղում։ 2019 թվականի ապրիլի 13-ին Ուիլսոնը գոլի և 2 գոլային փոխանցման հեղինակ դարձավ Բրայթոն ընդ Հոուվ Ալբիոնի դեմ խաղում, իսկ հանդիպումն ավարտվեց 5-0 հաշվով։ Ապրիլի 27-ին անգլիացին դուբլի և գոլային փոխանցման հեղինակ դարձավ Սաութհեմպտոնի դեմ խաղում, իսկ հանդիպումն ավարտվեց 3-3 հաշվով։ 2018-19 մրցաշրջանում Ուիլսոնը անցկացրեց 33 հանդիպում՝ դառնալով 15 գոլի և 10 գոլային փոխանցման հեղինակ։

2019 թվականի սեպտեմբերի 15-ին Ուիլսոնը դուբլ ձևակերպեց Էվերթոնի դեմ խաղում՝ օգնելով իր թիմին հաղթել 3-1 հաշվով։ Սեպտեմբերի 28-ին անգլիացին գոլ խփեց Վեստ Հեմ Յունայթեդի դեմ խաղում, իսկ հանդիպումն ավարտվեց 2-2 հաշվով։

## Միջազգային կարիերա
Ուիլսոնը ներկայացրել է Անգլիան մինչև 21 տարեկանների երիտասարդական հավաքականում։ Անգլիայի ազգային հավաքական առաջին անգամ հրավիրվեց 2018 նոյեմբերի 8-ին՝ Միացյալ Նահանգների և Խորվաթիայի դեմ խաղերի համար։ Իր դեբյուտը ազգային հավաքականում նշեց նոյեմբերի 15-ին՝ Միացյալ Նահանգների դեմ ընկերական խաղում՝ այս խաղում դառնալով գոլի հեղինակ։

## Կարիերայի վիճակագրություն
### Ակումբային վիճակագրություն
*2019 թվականի դեկտեմբերի 18-ի դրությամբ*

### Միջազգային վիճակագրություն
*2019 թվականի դեկտեմբերի 18-ի դրությամբ*

### Միջազգային գոլեր

## Նվաճումներ
### Ակումբային
**Բորնմութ**

* Չեմպիոնշիպ. 2014–15

### Անհատական
* Լիգա Մեկի տարվա խորհրդանշական հավաքական. 2013–14
*Քովենթրի Սիթիի տարվա լավագույն ֆուտբոլիստ. 2014
*Չեմպիոնշիպի ամսվա լավագույն ֆուտբոլիստ. հոկտեմբեր 2014

## Ծանոթագրություններ

## Արտաքին հղումներ
* Ուիլսոնի պաշտոնական Տվիտերի էջը
* Ուիլսոնը transfermarkt-ում
* Ուիլսոնը soccerbase.com-ում
* Ուիլսոնը WhoScored.com կայքում
* Ուիլսոնը Բորնմութի պաշտոնական կայքում
* Ուիլսոնը Պրեմիեր Լիգայի պաշտոնական կայքում
* Ուիլսոնը ՈՒԵՖԱ-ի պաշտոնական կայքում
* Ուիլսոնը Անգլիայի ֆուտբոլի ասոցիացիայի կայքում

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի հավաքականի ֆուտբոլիստներ
Կատեգորիա:Անգլիացի ֆուտբոլիստներ
Կատեգորիա:Բորնմութի ֆուտբոլիստներ
Կատեգորիա:Կեթերինգ Թաունի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տամուորթի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Քովենթրի Սիթիի ֆուտբոլիստներ
Կատեգորիա:Նյուքասլ Յունայթեդի ֆուտբոլիստներ